stanford-oval/wikipedia huggingface dataset:
Miesten Superpesiksen kausi 2022
Joukkueet

| Joukkue | Kunta | Kotistadion | Perustettu | Pääsarjaan | Pelinjohtaja |
| --- | --- | --- | --- | --- | --- |
| Hyvinkään Tahko | Hyvinkää | Pihkala | 1915 | 1975 | Antti Yli-Saunamäki |
| Imatran Pallo-Veikot | Imatra | Ukonniemi | 1955 | 2017 | Jukka Mäkinen |
| Joensuun Maila | Joensuu | Bolt Stadion | 1958 | 2004 | Mikko Huotari |
| JymyJussit | Seinäjoki | Kotijoukkue Areena | 2012 | 2013 | Jussi Parvi |
| Kankaanpään Maila | Kankaanpää | Kankaanpää Areena | 1958 | 2011 | Mika Kulmala |
| Kempeleen Kiri | Kempele | Autofix1.com Areena | 1915 | 2019 | Teemu Körkkö |
| Kiteen Pallo -90 | Kitee | Rantakenttä | 1990 | 1990 | Juho Kaikko |
| Koskenkorvan Urheilijat | Ilmajoki | Sähkökoje Areena | 1945 | 1999 | Mikko Vainionpää |
| Kouvolan Pallonlyöjät | Kouvola | KSS Energia Areena | 1931 | 2005 | Iiro Haimi |
| Manse PP | Tampere | Kaupin pesäpallostadion | 2005 | 2020 | Juhani Lehtimäki |
| Pattijoen Urheilijat | Raahe | MiiluAreena | 1928 | 1997 | Perttu Westersund |
| Sotkamon Jymy | Sotkamo | Marjex Stadion | 1909 | 1989 | Jani Komulainen |
| Vimpelin Veto | Vimpeli | Saarikenttä | 1934 | 2004 | Tomi Niskanen |
Sarjajärjestelmä

Runkosarjassa pelattiin kaksinkertainen sarja. Lisäksi jokainen joukkue pelasi kuusi lisäottelua. Lisäottelut pelattiin niin sanotulla kellotaulumallilla, jossa ympyränmallisesti kartalle sijoittuvat joukkueet pelasivat lisäotteluita kolmea itseään lähintä joukkuetta vastaan ympyrää vasta- ja myötäpäivään kierrettäessä. Vastapäivään kierrettäessä kotietu määräytyi järjestyksessä koti-vieras-koti ja myötäpäivään kierrettäessä vieras-koti-vieras.
Kahdeksan parasta joukkuetta pääsivät pudotuspeleihin. Pudotuspelivaiheen jokaisella kierroksella runkosarjassa parhaiten menestynyt joukkue kohtasi heikoiten menestyneen yhä mukana olevan joukkueen, toiseksi paras toiseksi heikoimman ja niin edelleen. Kotietu oli aina runkosarjassa paremmin sijoittuneella. Pudotuspelien ottelusarjat pelattiin paras viidestä -järjestelmällä lukuun ottamatta pronssiottelua, joka pelattiin paras kolmesta -järjestelmällä.
Runkosarjan kaksi heikointa joukkuetta päätyivät putoamiskarsintaan. Se pelattiin paras viidestä -järjestelmällä, ja kotietu oli runkosarjassa paremmin menestyneellä. Putoamiskarsinnan häviäjä putosi Ykköspesikseen kaudeksi 2023, ja voittaja eteni Ykköspesiksessä toiseksi sijoittunutta joukkuetta vastaan pelattuun Superpesiskarsintaan. Superpesiskarsinta pelattiin niin ikään paras viidestä -menetelmällä, ja kotietu oli Superpesisjoukkueella. Ottelusarjan voittaja pelaa Superpesiksessä ja häviäjä Ykköspesiksessä kaudella 2023.
Sarjajärjestelmä > Sarjajärjestelmän kritiikki

Runkosarjavaiheessa käytettyä kellotaulumallia on kritisoitu epäoikeudenmukaisuudesta, sillä "kellotaulun" itäpuolella pelasi useampia ennalta kovatasoisia joukkueita kuin länsipuolella. Näin ollen Länsi-Suomen joukkueiden saattoi olla mahdollista saada runkosarjaan usean pisteen arvoinen etu verrattuna niiden kanssa samoista sijoista kamppaileviin itäsuomalaisiin kilpakumppaneihin. Myös päätös pitää joukkuemäärä 13:ssa vuonna 2023 on herättänyt kritiikkiä, sillä se saattaa johtaa kellotaulumallin pysyvyyteen.
Runkosarja

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Vimpelin Veto | 30 | 19 | 7 | 3 | 1 | 323 | 118 | +205 | 74 | Pudotuspelit |
| 2 | Manse PP | 30 | 18 | 6 | 3 | 3 | 241 | 136 | +105 | 69 | Pudotuspelit |
| 3 | Sotkamon Jymy | 30 | 15 | 7 | 3 | 5 | 212 | 109 | +103 | 62 | Pudotuspelit |
| 4 | Kouvolan Pallonlyöjät | 30 | 17 | 3 | 5 | 5 | 258 | 150 | +108 | 62 | Pudotuspelit |
| 5 | Hyvinkään Tahko | 30 | 11 | 9 | 2 | 8 | 261 | 195 | +66 | 53 | Pudotuspelit |
| 6 | Joensuun Maila | 30 | 13 | 6 | 1 | 10 | 207 | 171 | +36 | 52 | Pudotuspelit |
| 7 | Kempeleen Kiri | 30 | 9 | 5 | 5 | 11 | 233 | 214 | +19 | 42 | Pudotuspelit |
| 8 | Kiteen Pallo -90 | 30 | 10 | 3 | 2 | 15 | 184 | 189 | −5 | 38 | Pudotuspelit |
| 9 | Seinäjoen JymyJussit | 30 | 4 | 5 | 4 | 17 | 134 | 218 | −84 | 26 |  |
| 10 | Imatran Pallo-Veikot | 30 | 4 | 5 | 3 | 18 | 155 | 251 | −96 | 25 |  |
| 11 | Pattijoen Urheilijat | 30 | 4 | 4 | 3 | 19 | 159 | 266 | −107 | 23 |  |
| 12 | Koskenkorvan Urheilijat | 30 | 3 | 5 | 3 | 19 | 158 | 275 | −117 | 22 | Putoamiskarsinta |
| 13 | Kankaanpään Maila | 30 | 0 | 3 | 1 | 26 | 99 | 332 | −233 | 7 | Putoamiskarsinta |
Runkosarja > Runkosarjan tilastot

Päivitetty 16. elokuuta pelattujen otteluiden jälkeen.
Pudotuspelit > Turnauspuu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelut | Loppuottelut |
 
|   |   |   |  |  |  |  |  |  |  |  |
|   |   |   |  |  |  |  |  |  |  |  |
|   |  Vimpelin Veto  |  3  |  |  |  |  |  |  |  |  |
|   |  Vimpelin Veto  |  3  |  |  |   |   |  |  |  |  |
|   |  Kiteen Pallo -90  |  1  |  |  |   |   |  |  |  |  |
|   |  Kiteen Pallo -90  |  1  |  |  |  Vimpelin Veto  |  3  |  |  |  |  |
|   |   |   |  |  |  Vimpelin Veto  |  3  |  |  |  |  |
|   |   |   |  |  |  Joensuun Maila  |  0  |  |  |  |  |
|   |  Manse PP  |  3  |  |  |  Joensuun Maila  |  0  |  |  |  |  |
|   |  Manse PP  |  3  |  |  |  |  |  |  |   |   |
|   |  Kempeleen Kiri  |  0  |  |  |  |  |  |  |   |   |
|   |  Kempeleen Kiri  |  0  |  |  |  |  |  |  |  Vimpelin Veto  |  3  |
|   |   |   |  |  |  |  |  |  |  Vimpelin Veto  |  3  |
|   |   |   |  |  |  |  |  |  |  Manse PP  |  0  |
|   |  Sotkamon Jymy  |  0  |  |  |  |  |  |  |  Manse PP  |  0  |
|   |  Sotkamon Jymy  |  0  |  |  |   |   |  |  |  |  |
|   |  Joensuun Maila  |  3  |  |  |   |   |  |  |  |  |
|   |  Joensuun Maila  |  3  |  |  |  Manse PP  |  3  |  |  |  |  |
|   |   |   |  |  |  Manse PP  |  3  |  |  |  |  |
|   |   |   |  |  |  Hyvinkään Tahko  |  1  |  |  | Pronssiottelut | Pronssiottelut |
|   |  Kouvolan Pallonlyöjät  |  1  |  |  |  Hyvinkään Tahko  |  1  |  |  | Pronssiottelut | Pronssiottelut |
|   |  Kouvolan Pallonlyöjät  |  1  |  |  |  |  |  |  |   |   |
|   |  Hyvinkään Tahko  |  3  |  |  |  |  |  |  |   |   |
|   |  Hyvinkään Tahko  |  3  |  |  |  |  |  |  |  Hyvinkään Tahko  |  1  |
|   |  |  |  |  |  |  |  |  |  Hyvinkään Tahko  |  1  |
|   |  |  |  |  |  |  |  |  |  Joensuun Maila  |  2  |
|   |  |  |  |  |  |  |  |  |  Joensuun Maila  |  2  |
Pudotuspelit > Pronssiottelu

| Hyvinkään Tahko – Joensuun Maila |
| --- | --- | --- | --- | --- |
| 10. syyskuuta 2022 | Tahko | JoMa | 2–0 (1–0, 3–1) | Raportti |
| 11. syyskuuta 2022 | JoMa | Tahko | 2–0 (3–2, 4–3) | Raportti |
| 17. syyskuuta 2022 | Tahko | JoMa | 0–1 (1–1, 0–6) | Raportti |
Ottelusarjan voittoon vaaditaan kaksi voittoa. Voittajalle SM-pronssia.
Pudotuspelit > Loppuottelu

| Vimpelin Veto – Manse PP |
| --- | --- | --- | --- | --- |
| 10. syyskuuta 2022 | ViVe | Manse | 2–0 (3–1, 6–3) | Raportti |
| 11. syyskuuta 2022 | Manse | ViVe | 0–2 (0–3, 2–4) | Raportti |
| 17. syyskuuta 2022 | ViVe | Manse | 1–0 (3–2, 2–2) | Raportti |
Ottelusarjan voittoon vaaditaan kolme voittoa. Voittaja on Suomen-mestari, häviäjälle SM-hopeaa.
Sarjakarsinta > Putoamiskarsinta

| Koskenkorvan Urheilijat – Kankaanpään Maila |
| --- | --- | --- | --- | --- |
| 19. elokuuta 2022 | KoU | KaMa | 2–1 (1–2, 2–1, 0–0, 3–1) | Raportti |
| 21. elokuuta 2022 | KaMa | KoU | 0–1 (2–2, 1–5) | Raportti |
| 24. elokuuta 2022 | KoU | KaMa | 2–0 (7–2, 2–1) | Raportti |
Ottelusarjan voittoon vaaditaan kolme voittoa. Voittaja Superpesiskarsintaan, häviäjä putoaa Ykköspesikseen.
Lopulliset sijoitukset

| Sija | Joukkue |
| --- | --- |
: Vimpelin Veto
: Manse PP
: Joensuun Maila
4.: Hyvinkään Tahko
5.: Sotkamon Jymy
6.: Kouvolan Pallonlyöjät
7.: Kempeleen Kiri
8.: Kiteen Pallo -90
9.: Seinäjoen JymyJussit
10.: Imatran Pallo-Veikot
11.: Pattijoen Urheilijat
12.: Koskenkorvan Urheilijat
13.: Kankaanpään Maila
Televisiointi

Kauden televisioinnista vastasi edellisten kausien tapaan Nelonen Median maksullinen Ruutu+ -palvelu.  Ilmaisella Jim -kanavalla televisioitiin vain kauden avausottelu Fuengirolasta, Itä-Länsi ja ensimmäinen loppuottelu.
Mylly (Järvenpää)

| Mylly |
| --- | --- |
 Kaupungin kartta, jossa Mylly korostettuna.
Kaupunki:  Järvenpää
Suuralue:  Koilliset kaupunginosat
Kaupunginosa nro:  16 
Väkiluku:  121 (31.12.2014)
Mylly on Järvenpään 16. kaupunginosa. Kaupungin itäosassa, Lahdenväylän itäpuolella sijaitseva Mylly on Järvenpään mittakaavassa huomattavan harvaan asutettu. Vuoden 2014 lopussa kaupunginosassa asui 121 ihmistä.
Mylly rajoittuu etelässä Mikonkorpeen, lännessä Isokytöön, pohjoisessa Haarajokeen sekä idässä Sipoon kuntaan.
Mäntäkompressori

Mäntäkompressori on kompressorityyppi, jossa ilmaa puristetaan sylinterissä männän avulla. Ilma imetään ensin imuventtiilin kautta, sitten se puristetaan paineventtiilin kautta painesäiliöön tai seuraavaan sylinteriin, jossa sitä puristetaan lisää.
Toiminta

Ilma imetään ensin sylinteriin, jossa sitä puristetaan. Jos kompressori on monivaiheinen, kulkee ilma suoraan seuraavaan sylinteriin, jossa se puristetaan vielä korkeampaan paineeseen. Mäntäkompressori on hyvä, jos tarvitaan laajaa käyttöaluetta ja korkeita paineita. Paine voidaan saada jopa 1000 baariin saakka. Mäntäkompressorin heikkous on se, että se tuottaa painetta sykkivästi, mutta se saadaan tasattua paineilmasäiliön avulla. Vahvuuksia on taas se, että imuventtiileitä voidaan pakko-ohjata, jolloin kompressori saadaan tyhjäkäytölle. Tällöin on mahdollisuus säätää ilman tuottoa ja saada säästöjä, kun konetta ei tarvitse käyttää katkonaisesti.
Māhū

Paul Gauguinin maalaus Papa Moe, joka esittää tahitilaista māhūa
Māhū (suom. "keskellä") on perinteinen havaijilainen kolmas sukupuoli sellaisille henkilöille, jotka eivät koe olevansa naisia tai miehiä. Vastaava käsite tunnetaan myös Tahitilla.
Perinteisesti māhūilla on sekä miesten että naisten ominaisuuksia. Legendan mukaan yli 500 vuotta sitten Havaijille saapui Tahitilta neljä māhūa, Kapaemāhū, Kahaloa, Kinohi ja Kapuni, parantamaan sairaita. Kun nämä myöhemmin palasivat Tahitille, māhūt neuvoivat havaijilaisia pystyttämään neljä isoa kiveä, jotta näiden parantava voima jäisi saarille. Havaijilaiset alkoivat pitää juhlia näiden neljän parantajan kunniaksi, ja myöhemmin māhūt eivät olleet vain parantajia, vaan myös tärkeiden perinteiden säilyttäjiä.
Kristittyjen lähetyssaarnaajien saavuttua māhūt joutuivat näiden hampaisiin. Näiden lisäksi lähetyssaarnaajat pyrkivät hävittämään havaijin kielen ja hula-tanssin.
Māhūja on vielä tänäkin päivänä ja sanaa on alettu käyttämään myös sukupuoli-identiteettinä sellaisissa tapauksissa, joissa henkilö identifioituu kolmantena sukupuolena. Esimerkiksi tunnettu havaijilainen hula-opettaja Hinaleimoana Wong-Kalu on kertonut suosivansa termiä "māhū" ennemmin kuin "transsukupuolinen", koska katsoo sen olevan osaltaan myös perinteisen havaijilaisen kulttuurin suojelua. Termiä on käytetty myös haukkumasanana drag queeneja ja naisellisia miehiä vastaan.
Māris Briežkalns

Māris Briežkalns (s. 1956) on latvialainen jazzrumpali. Hän on esiintynyt muiden muassa Latvian radion big bandin, Raimonds Raubiškon, Egīls Straumen, Ted Cursonin, Chris Potterin ja Grover Washingtonin kanssa. Hän on toiminut Rīgas Ritmi -festivaalin johdossa.
Briežkalns aloitti uransa lapsena Siguldassa ja eteni Alnis Zaķiksen lyömäsoitinluokalle. Hänen saamansa opetus oli pääosin klassista, joten itseään kehittäneimmäksi kouluksi hän nimesi Latvian radion big bandin. Briežkalns on itsensä mukaan nimetyn kvintetin kanssa esiintynyt esimerkiksi Pori Jazzissa, Venetsian jazzfestivaalilla, Ottawan jazzfestivaalilla, Prahan linnan jazzkonserteissa ja Blue Note Jazz Clubissa (New York). Kvintetti on toiminut myös jazzin perinteisten rajojen ulkopuolella.
Mombumin kieli

| Mombum |
| --- | --- |
Muu nimi:  Komolom
Tiedot
Alue:   Indonesia
Puhujia:  250
Sija:  ei 100 suurimman joukossa
Kielitieteellinen luokitus
Kielikunta:  Yleisuusiguinealaiset kielet ?
ISO 639-3:  mso
 Ohje 
Mombumin kieli, tai komolom, on Indonesian Länsi-Papualla puhuttava kieli. Se lasketaan usein yleisuusiguinealaisiin kieliin, mutta toisinaan sen katsotaan muodostavan konerawin kielen, lähimmän sukulaiskielensä, kanssa oman kieliperheeseensä.
Kielen puhuma-alue rajoittuu Komolon saareen, josta tulee myös kielen puhujien oma nimi kielelle.
Fonologia > Konsonantit

|  |  | Bilabiaali | Alveolaari | Palataali | Velaari |
| --- | --- | --- | --- | --- | --- |
| Nasaali | Nasaali | m | n |  | ŋ |
| Klusiili | norm. | p | b | t | d |  | k | g |
| Klusiili | prenasaalinen | mb | nd | ndʒ | ŋk | ŋg |
| Affrikaatta | Affrikaatta |  | ndr |  |  |
| Frikatiivi | Frikatiivi | f | s | z̪ | ʃ |  |
| Lateraali | Lateraali |  | l |  |  |
| Tremulantti | Tremulantti |  | r |  |  |
| Approksimantti | Approksimantti | w |  | j | ɣ |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | ə | o |
| Puoliavoin | ɛ |  |  |
| Avoin |  | a |  |
Lähde:
Sanasto

Persoonapronominit mombumiksi:
|  | Yksikkö | Monikko |
| --- | --- | --- |
| I pers. | nu | num |
| II pers. | ju | jum |
| III pers. | aːŋgib | anɛmrɛ |
Perussanastoa:
| Mombum | Suomi |
| --- | --- |
bukur: käsi
iri: veri
ipwi: koira
wad: tuli
kaŋk: jalka
zawa: aurinko
kuber: yö
pexer-: nähdä
xoröxna-: nukkua
dey-: antaa
NS-23

NS-23
NS-23 on neuvostoliittolainen 23 mm lentokonetykki, jonka suunnittelivat OKB-16:ssa A. E. Nudelman, A. Suranov, G. Žirnyh, V. Nemenov, S. Lusin ja M. Bundin toisen maailmansodan jälkeiseksi korvaamaan ja standardoimaan lukuisia 20 mm aseita. NS-23 otettiin käyttöön vuonna 1945.
NS-23 korvasi hävittäjien aseistuksena 20 mm ŠVAK ja Berezin B-20 -tykit. Se otettiin myös käyttöön Il-10-maataistelukoneessa, vaikka NS-23:n 14,5 mm patruunasta kehitetyn 23×115 mm ammuksen panssarinläpäisy oli pienemmän lähtönopeuden vuoksi huomattavasti huonompi kuin Il-2:n ja Il-10:n aiemmin käyttämän VJa-23-tykin 23x152mmB:n, sillä jo VJa-23 oli osoittautunut pettymykseksi panssarintorjunnassa.
Perusmalli oli NS-23KM siipi- ja moottoriasennuksiin.
Synkronoitua versiota, tyyppimerkinnältään NS-23S, käytettiin kiinteänä ampumaan potkurin lapojen lävitse.
Ase testattiin ensimmäisen kerran Jak-9-hävittäjässä.
NS-23:a käytettiin eri tavoin Antonov An-2, Iljušin Il-10, Iljušin Il-22, Lavotškin La-7, La-15, MiG-9, Jak-7, Jak-9U, Jak-15, Jak-17 ja Jak-23 -koneissa. Jossakin varhaisissa MiG-15 -koneissa oli NS-23, tosin se korvattiin pian  NR-23-tykillä.
NS-23 korvattiin Nudelman-Rihter NR-23 -tykillä vuoden 1949 tietämissä.
Tekniset tiedot

Tyyppi: yksiputkinen konetykki
Kaliiperi 23 mm
Toiminta: kaasu
Pituus: putki 1450 mm / ase 1985 mm
Paino: 37 kg
Tulinopeus: 550 rpm
Lähtönopeus: 690 m/s
Ammuksen paino: 200 g
Momemfis

| Momemfis> Μώμεμφις𓆭𓆭𓆭𓊖.Sijainti |
| --- | --- |
 Momemfis
Koordinaatit:  30°47′42″N, 30°36′02″E
Valtio:  Egypti
Paikkakunta:  Kom el-Hisn, Al-Buhaira
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta(?) Rooman valtakunta(?)
Alue:  Libya/Gynaikopolites, Delta, Egypti
Aiheesta muualla
  Momemfis Commonsissa 
Infobox OKNimi-testi OK: 
Momemfis (m.kreik. Μώμεμφις, Mōmemfis, lat. Momemphis) eli Imau (egypt. 𓆭𓆭𓆭𓊖, Jmꜣw; myös Per-imat, Pr-jmꜣt; Per-nebet-imau, Pr-nb(t)-jmꜣw) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynatikopoliteen nomokseen, jonka pääkaupunki se jossakin vaiheessa historiaa oli. Sen arkeologinen kohde sijaitsee nykyisessä Kom el-Hisnissä.
Maantiede

Momemfis sijaitsi Niilin läntisimmän Kanobikos-suuhaaran eli Kanopoksen suuhaaran länsipuolella sen ja Mareotis-järven välissä, pohjoiseen Nitriain soodajärvistä. Kaupungin paikka oli suunnilleen Memfiin ja Aleksandrian puolessa välissä. Etäisyys Niilistä on nykyisin noin 15 kilometriä, mutta joki on saattanut olla muinoin lähempänä. Kaupungin kreikankielinen nimi osoittaa sen olleen ”Alempi Memfis” tai ”Memfis soilla”. Joskus kaupungin kreikkalaiseksi nimeksi mainitaan myös Apis (Ἄπις), mutta tässä sitä ei tule sekoittaa toiseen Apikseen Välimeren rannikolla.
Historia

Momemfis mainitaan oman nomoksensa, Ala-Egyptin 3. nomoksen pääkaupunkina. Yleensä nomoksen nimenä esiintyy Libya, joskus Gynaikopolites ja joskus kaupungin mukaan Momemfites. Ajoituksesta on kuitenkin ristiriitaisia tietoja. Sen sanotaan toimineen nomoksen pääkaupunkina vanhan valtakunnan aikana eli noin 2686–2160 eaa. tai uuden valtakunnan ajoista lähtien, mutta toisaalta se mainitaan oman nomoksensa pääkaupunkina erityisesti roomalaisella kaudella. Arkeologian perusteella ainakin Kom el-Hisnin rauniokummun asutus on ollut olemassa ennen kaikkea vanhan valtakunnan aikana.
Momemfiistä vietiin läheisen Nitriain mineraaleja. Kaupungissa palvottiin lehmänhahmoista Hathoria, jonka kreikkalaiset yhdistivät Afroditeen, ja myöhemmin myös Isistä. Herodotoksen mukaan Momemfiin luona käytiin ratkaiseva taistelu Ahmose II:n (Amasis) ja Aprieen joukkojen välillä. Diodoros Sisilialainen sijoittaa tämän kuitenkin Mareiaan, kun taas Momemfiihin olisi sijoittunut hänen mukaansa Psametik I:n (Psammetikhos) voitto dodekarkheista.
Kaupungin paikalla Kom el-Hisnissä on suoritettu arkeologisia kaivauksia ainakin 1886, 1928, 1947–1948 ja 1950 sekä 1980-luvulla.
Kirjallisuutta

Wenke, Robert J., et al.: Kom El-Hisn (Ca. 2500-1900 BC): An Ancient Settlement in the Nile Delta.  Lockwood Press, 2016.
Māris Urtāns

Māris Urtāns
Māris Urtāns (s. 9. helmikuuta 1981 Riika) on latvialainen kuulantyöntäjä ja kiekonheittäjä.
Urtāns karsiutui kuulantyönnön loppukilpailusta Göteborgin EM-kilpailuissa 2006. Seuraavana vuonna hän sai hopeaa Bangkokin universiadeissa, mutta karsiutui loppukilpailusta Birminghamin EM-hallikisoissa ja Osakan MM-kilpailuissa. Hän ei selviytynyt kuulantyönnön loppukilpailuun myöskään Pekingin olympialaisissa 2008, Berliinin MM-kilpailuissa 2009 eikä Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui neljänneksi tuloksella 20,72. Pariisin sisäratojen EM-kilpailuissa 2011 hän karsiutui.
Urtāns työnsi ennätyksensä 21,63 Euroopan joukkuemestaruuskilpailujen 2. divisioonan kilpailussa Belgradissa 19. kesäkuuta 2010. Hallissa hän on työntänyt parhaimmillaan 20,43 Tartossa 30. tammikuuta 2010. Kiekonheittoennätyksensä 53,72 hän teki Riiassa 12. toukokuuta 2007.
Peace. Play It Loud.

| Peace>  Play It Loud. |
| --- | --- |

Ohjaaja:  Mikko Lohenoja
Pääosat:   Mikko Lohenoja  Minttu Muranen  Lassi Jokinen  Antti Patronen  Eeva Partanen 
Valmistustiedot
Valmistusmaa:  Suomi
Tuotantoyhtiö:  Disco Blanco Recordings
Ensi-ilta:  16. maaliskuuta 2011
Kesto:  46 min
Alkuperäiskieli:  suomi
Aiheesta muualla
Virallinen sivusto
Infobox OKNimi-testi OK: 
Peace. Play It Loud. on road movie -hengessä tehty dokumenttielokuva suomalaisen rock-yhtye Superchristin Rocket Science -albumin julkaisukiertueesta.
Elokuvan kuvaushetkellä 11 vuotta toiminut helsinkiläisyhtye julkaisi 1. syyskuuta 2010 kolmannen albuminsa Rocket Science. Yhtye teki albumin julkaisun yhteydessä 15 esiintymistä kattaneen Suomen kiertueen 1. syyskuuta ja 3. joulukuuta 2010 välisenä aikana.
Elokuvan nimi

Elokuvan nimi viittaa yhtyeen rauhanlipun malliseen esiintymisissä käytettyyn taustakankaaseen ja Superchristin rock-yhtyeille tyypillisiin kovaäänisiin esiintymisiin. Ilmausta on alun perin käytetty vuodesta 2004 alkaen yhtyeen albumien tekijätietojen perässä olevassa merkinnässä "All Rights Reserved. Peace. Play It Loud."
Elokuvan tekniset tiedot

Elokuva on kuvattu digitaaliseen 720P -formaattiin ja se on kokonaan mustavalkoinen.
Julkaisu

Elokuva julkaistiin samanaikaisesti nettistreamina sekä DVD:llä 16. maaliskuuta 2011. Elokuvan DVD-julkaisusta vastasi tuotantoyhtiö Disco Blanco Recordings ja DVD-levityksestä Supersounds Music Oy.
Esitykset festivaaleilla

Peace. Play It Loud. esitettiin Joensuussa Rokumentti 2011 -elokuvafestivaaleilla 16. marraskuuta 2011 ja se oli festivaalien sen vuoden ensimmäinen esitetty elokuva.
Elokuva esitettiin julkisesti myös Superchristin esiintymisen yhteydessä 18. maaliskuuta 2011 Kulttuuriareena Gloriassa, joka oli samalla elokuvan DVD-julkaisun julkistamiskeikka.
Aiheesta muualla

Rokumentti: Peace. Play it Loud.
Māris Kučinskis

| Māris Kučinskis |
| --- | --- |

Latvian pääministeri
 11.2.2016 – 23.1.2019  
Presidentti:  Raimonds Vējonis
Edeltäjä:  Laimdota Straujuma
Seuraaja:  Arturs Krišjānis Kariņš
Henkilötiedot
Syntynyt: 28. marraskuuta 1961 (ikä 62) Mežvidi
Tiedot
Puolue:  Vihreiden ja maanviljelijöiden liitto
Māris Kučinskis (s. 28. marraskuuta 1961 Valmiera) on latvialainen poliitikko ja maansa entinen pääministeri. Hän kuuluu Vihreiden ja maanviljelijöiden liittoon. Latvian presidentti Raimonds Vējonis nimitti Kučinskisin pääministeriehdokkaaksi tammikuussa 2016 ja hänen kokoamansa uusi hallitus valittiin helmikuussa 2016.
Nabatîyén hallintoalue

Alue Libanonin kartalla.
Nabatîyén hallintoalue on yksi Libanonin kahdeksasta hallintoalueesta. Se sijaitsee maan eteläosassa. Alueen pääkaupunki on Nabatîyé. Sen pinta-ala on 1 058 km2 ja vuosina 2004-2005 arvioitu asukasluku oli 221 846.
Nabemba-torni

Nabemba-torni Kongo-joelta katsottuna.
Nabemba-torni on Brazzavillessä sijaitseva Kongon tasavallan korkein rakennus. Se on 30-kerroksinen ja 106 metrin korkuinen. Rakennustyöt toteutettiin vuosina 1983–1986 Elf Aquitainen kustannuksella, ja tornia onkin nimitetty myös Elf-torniksi. Tornissa sijaitsee muun muassa useita ministeriöitä, ja siellä toimivat myös eräät tunnetut kansainväliset kansalaisjärjestöt. Kongon tasavallan sisällissota vahingoitti rakennusta pahoin vuonna 1997, ja sen käyttö aloitettiin uudelleen vasta 2001.
Muffler

| Muffler |
| --- | --- |
 Muffler Suncastel -festivaaleilla, Tšekissä vuonna 2007.
Henkilötiedot
Syntynyt: 1982 
Muusikko
Taiteilijanimi:  Muffler, DJ Muffler, Konsta
Tyylilajit:  Drum'n'bass, Breakbeat, Dubstep
Levy-yhtiöt:  Moving Shadow, Hospital Records, DSCI4, Formation, Commercial Suicide, Frequency, Outbreak, Takeover, Trouble On Vinyl, SighCo Recordings
  [ Muokkaa Wikidatassa ] [ ohje ]  
Muffler (oik. Konsta Mikkonen) on suomalainen drum'n'bass- ja breakbeat-DJ. Aikaisemmin hän on vaikuttanut myös demoskenemuusikkona.
Aiheesta muualla

Muffler Myspacessa (englanniksi)
Mullan alla

| Mullan alla> Six Feet Under |
| --- | --- |

Tyyli:  draama
Kestoaika:  noin 55 minuuttia
Luoja(t):  Alan Ball
Pääosissa:   Peter Krause  Michael C. Hall  Frances Conroy  Lauren Ambrose  Freddy Rodriguez  Mathew St. Patrick  Jeremy Sisto  Justina Machado  James Cromwell  Rachel Griffiths 
Alkuperämaa:   Yhdysvallat
Alkuperäiskieli:  englanti
Verkko:     HBO   MTV3   Yle Teema 
Esitetty:  3. kesäkuuta 2001 – 21. elokuuta 2005
Tuotantokausia:  5
Jaksoja:  63
Aiheesta muualla
Virallinen sivusto
IMDb 
Mullan alla (Six Feet Under) on yhdysvaltalaisen HBO:n tuottama draamasarja. Sen esittäminen alkoi Yhdysvalloissa 3. kesäkuuta 2001. Sarja oli sekä arvostelijoiden että yleisön suosiossa ja sitä tehtiin yhteensä viisi tuotantokautta eli 63 jaksoa. Sarjan loi Alan Ball, joka tunnetaan myös elokuvan American Beauty käsikirjoittajana sekä True Blood -televisiosarjan luojana. Sarjaa esitti Suomessa MTV3 ja siitä nähtiin syksyllä 2006 viides ja viimeinen tuotantokausi. Yle Teema esitti sarjan uusintana huhtikuusta 2009 alkaen.
Mullan alla kertoo omalaatuisen Fisherin hautausurakoitsijaperheen elämästä. Pääteemana on ironisuuden ja mustan huumorin värittämä kuolema.